Diari Oficial de la Generalitat Valenciana


Sumari del DOGV 8208, del 09-01-2018 (2018/106)

RESOLUCIÓ de 5 gener de 2018, de la directora general de Prevenció d'Incendis Forestals, sobre la modificació del període de cremes per a gener 2018.
-----------------------------------------------------------------------------------------------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/106


Data del document
:   05-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 5 gener de 2018, de la directora general de Prevenció d'Incendis Forestals, sobre la modificació del període de cremes per a gener 2018. [2018/106]  
La Llei 43/2003, de 21 de novembre, de forests, modificada per la Llei 21/2015, de 20 de juliol, és legislació bàsica estatal en matèria de forests i aprofitaments forestals.  
L'article 44 de la Llei 43/2003, de forests, relatiu a la prevenció d'incendis forestals, indica que les comunitats autònomes regularan en les forests i àrees contigües l'exercici de totes aquelles activitats que puguen donar lloc a risc d'incendi.  
L'article 146 del Reglament de la Llei 3/1993, de 9 de desembre, forestal de la Comunitat Valenciana, aprovat pel Decret 98/1995, de 16 de maig, estableix que en els terrenys forestals, en els contigus o amb una proximitat menor de 500 metres d'aquells, amb l'autorització prèvia, podrà realitzar-se la crema de marges de cultiu o de restes agrícoles o forestals, així com la crema de canyars, canyissars o matolls lligada a algun tipus d'aprofitament ramader, cinegètic o de qualsevol altre tipus, fora del període comprés entre l'1 de juliol i el 30 de setembre.  
  
El mateix article, en el punt 2, estableix que els períodes indicats podran ser modificats per la direcció general competent en funció de les condicions de perill d'incendis. Dins dels factors de perill d'incendis estan els derivats dels fenòmens meteorològics, en especial l'absència de precipitacions i les altes temperatures.  
El Decret 7/2015, de 29 de juny, modificat pel Decret 10/2015, de 7 de juliol, ambdós del president de la Generalitat, així com el Decret 103/2015, de 7 de juliol, del Consell (DOCV 7566, 08.07.2015), van assignar les competències en prevenció d'incendis forestals a la Conselleria d'Agricultura, Medi Ambient, Canvi Climàtic i Desenvolupament Rural.  
El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en l'article 19, estableix que la Direcció General de Prevenció d'Incendis forestals assumeix les funcions en matèria de direcció i gestió de les polítiques de prevenció d'incendis forestals de les forests o terrenys forestals de la Comunitat Valenciana.  
D'acord amb a tot l'anteriorment expressat i vista l'absència acumulada de precipitacions, acompanyada de temperatures excepcionalment altes i entrades successives de vents terrals que estem tenint des de fa setmanes, que generen una elevada disponibilitat per a cremar de la vegetació i atès que no es preveuen canvis per als pròxims dies, amb vista a aconseguir una més eficaç prevenció d'incendis dels incendis forestals en les muntanyes o terrenys forestals de la Comunitat Valenciana, es considera convenient iniciar un nou període de restricció de cremes amb caràcter indefinit i fins que canvien les circumstàncies.  
  
En conseqüència, de conformitat amb el que disposa l'article 146.2 del Reglament de la Llei 3/1993, de 9 de desembre, forestal de la Comunitat Valenciana, aprovat pel Decret 98/1995, de 16 de maig, del Govern Valencià, resolc:  
  
Primer. Modificació del període de cremes  
Iniciar un nou període en què no es podrà autoritzar, en els terrenys forestals, en els contigus o amb una proximitat menor de 500 metres d'aquells, la crema de marges de cultiu o de restes agrícoles o forestals, així com la crema de canyars, canyissars o matolls, que s'iniciarà el 6 de gener de 2018, inclusivament, i tindrà una duració indefinida, açò és, sense data de finalització i fins que canvien les condicions de risc, fins nova resolució que dispose el contrari.  
  
  
Segon. Restricció d'accions o activitats recollides en els plans locals de cremes i autoritzacions  
Deixar en suspens, des del 6 de gener de 2018, inclusivament, totes les accions o activitats recollides en els plans locals de cremes o en autoritzacions nominatives que contradiguen el que estableix aquesta resolució.  
  
Tercer. Autoritzacions extraordinàries  
Amb caràcter extraordinari, i únicament per raons fitosanitàries, d'investigació o altres motius d'urgència correctament justificats que no en permeten l'ajornament, es podran autoritzar cremes durant el període indicat, sempre que hi haja una resolució en eixe sentit de la direcció general competent en prevenció d'incendis forestals.  
  
Contra aquesta resolució, que esgota la via administrativa, les persones interessades podran interposar un recurs contenciós administratiu en el termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot açò sense perjudici de la interposició del recurs potestatiu de reposició, davant d'aquest mateix òrgan, en el termini d'un mes, computat en els termes ja esmentats, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no es podrà simultaniejar la interposició del recurs de reposició amb el contenciós administratiu.  
  
València, 5 de gener de 2018 € La directora general de Prevenció d'Incendis Forestals: Delia Álvarez Alonso.